Publication: Magyar Közlöny
Issue: MK-2008-139 (Year: 2008, Number: 139)
Era: 2004-2010
Section: 6. számú melléklet a 27/2008. (IX. 26.) OKM rendelethez
Paragraph Index: 1015

7. Az ítélőképesség, az erkölcsi, esztétikai és történeti érzék fejlesztése 1-4. évfolyam 5-6. évfolyam 7-8. évfolyam 9-12. évfolyam A művészi alkotások iránti érdeklődés felkeltése. A művészetszemlélet formálása, az értő-érző befogadóvá nevelés. A művészet iránti lelki, szellemi affinitás mélyítése, különböző alkotások értelmezése. Fejlett művészetszemlélet, élmények és érzések kreatív kifejezése. Etikai és esztétikai tudatosság. Az etikai és esztétikai érzék fejlesztése, a helyes ítélőképesség kialakítása. Az olvasás örömének felfedezése (belefeledkezés, kaland, képzelet). Az elvonatkoztató képesség fokozatos fejlesztése. A jelenség mögötti lényeg megfejtése. Élmény és tapasztalatszerzés (elemzőértelmező olvasás, műélvezet képtárlátogatásokon, múzeumban). Az esztétikai érzék fejlesztésének igénye. Az esztétikum mindennapokban betöltött szerepének a megértése. Annak felismerése, hogy a művészet építi a lelket és a szellemet. Törekvés az európai országok, nemzetek és kisebbségek művészetének a megismerésére. Annak a felismerése, hogy a művészet megszépíti, minőségivé teszi az emberi létet. Annak a megértése, hogy a műalkotások gazdagítják az önismeretet, segítik a tájékozódást az emberi kapcsolatokban és a világban egyaránt. Az önálló és a helyes ítéletalkotás megalapozása (etikai, esztétikai normák megismerése). A szép és a rút fogalmainak használata. Felismerésük az alkotásokban és a mindennapokban. A szomorú és a vidám megkülönböztetése eltérő szövegtípusokban és beszédhelyzetekben, az egyén és közösség életében. A jó és a rossz megkülönböztetése művészi alkotásokban, az egyén és a közösség életében. Felkészülés a mindennapi konfliktusok kezelésére (dramatikus játékok, helyzetgyakorlatok). Az önálló gondolkodás igénye és képessége. Önálló véleményformálás a látott vagy olvasott műalkotásról. A pozitív élmény megosztása másokkal. A humor szerepének a megértése és gyakorlása megfelelő beszédhelyzetekben. Törekvés a jóra és a szépre, a helyes értékítéletre. A konfliktuskezelési képesség fejlesztése. Igény és fogékonyság a műélvezetre. Törekvés a befogadói ízlés fejlesztésére. Mások ízlésének és véleményének figyelembevétele. A helyzet- és jellemkomikum különböző művészi alkotásokban. A morális cselekvés értelmének a felismerése. Törekvés az egyéni és közösségi konfliktusok kezelésére. Törekvés a művészet kódjainak minél mélyebb megfejtésére. Az ízlés kontextuális függőségének megértése (egyéni, családi, közösségi, kulturális). A humor történeti és időbeli változékonyságának felismerése. Humoros megnyilvánulások kellő helyen és időben. Igazság, igazságosság, erkölcs az egyén és a közösség életében. Igény a harmonikus, békés együttélésre a szűkebb és tágabb közösségekben egyaránt: család, iskola, nemzetiség, nemzet(ek). 2008/139. szám 1.2. Román nyelv és irodalom (Nyelvoktató és kiegészítő kisebbségi oktatási forma) Hagyományos nyelvoktató forma Fejlesztési feladatok

Source: https://magyarkozlony.hu/hivatalos-lapok/88ca5c9dfa3a58780f0e827caef87f115d5b9017/dokumentumok/76e18e3a897291d14661d3cec10f4f93aaab9e18/letoltes